Melodi Grand Prix 2007

Melodi Grand Prix 2007 var den 45. utgåva av Melodi Grand Prix, Noregs nasjonale uttaking til Eurovision Song Contest. 18 songar deltok i tre delfinalar og Siste sjanse. Av desse kom åtte til finalen 10. februar 2007 i Oslo Spektrum i Oslo. Vinnarlåten blei «Ven a bailar conmigo», framført av Guri Schanke og skriven av Thomas G:son. Guri Schanke representerte Noreg i Eurovision Song Contest 2007 i Helsingfors. Der kom ho på 18. plass i semifinalen og kvalifiserte seg ikkje til finalen. Dette var første gong sidan 2002 at Noreg ikkje deltok i ein Eurovision-finale.

 Sendingane 
NRK fortsette med turnékonseptet frå 2006, men flytta delfinalane frå fredagar til laurdagar. Igjen var det tre delfinalar med seks låtar i kvar. Dei to beste frå kvar delfinale gjekk rett til finalen i Oslo Spektrum laurdag 10. februar, medan tredje- og fjerdeplassane fekk ein ny moglegheit i Siste sjanse. Dei to siste i kvar delfinale var ute av tevlinga. I Siste sjanse gjekk dei to beste melodiane vidare, så det til saman blei åtte songar i finalen.

Fleire byar og tettstader melde seg på i konkurransen om å få ein av delfinalane til seg. Til slutt blei Alta, Bodø og Stokke vald til delfinalestader. Alta og Bodø hadde òg hatt delfinalar året før. Stian Barsnes-Simonsen og Synnøve Svabø var programleiarar for alle sendingane. Per Sundnes rapporterte frå artistane sitt green room undervegs i sendingane. Dei tre delfinalane blei haldne i Finnmarkshallen i Alta, Nordlandshallen i Bodø og Brunstad Conference Center i Stokke. Siste sjanse og finalen gjekk av stabelen i Oslo Spektrum.

Totalt kom det inn 464 bidrag til NRKs opne konkurranse, og NRK plukka ut 14 av dei til delfinalane.Grønneberg, Anders (15. september 2006). «Svensk MGP-kupp». Dagbladet. s. 59. I tillegg inviterte NRK fleire komponistar til å levere inn spesialskrivne bidrag til tevlinga.

Fleire kjende artistar deltok i tevlinga dette året. Trine Rein var attende, i tillegg deltok dancegruppa Infinity, dansebandartisten Jenny Jenssen, soulartisten Torhild Sivertsen, den tidlegare barnestjerna Jannicke Abrahamsen og skodespelar Guri Schanke som hadde blitt nummer to i TV 2s Skal vi danse året før.

Resultatet i alle delfinalane og Siste sjanse blei avgjort av sjåarane sine røyster. I finalen røysta sjåarane fram fire låtar til gullfinalen. Resultatet i gullfinalen blei avgjort av tre fagjuryar i kombinasjon med sjåarane sine telefon- og SMS-røyster. Til slutt vann Guri Schanke og låten «Ven a bailar conmigo», skriven av svenske Thomas G:son. Dette var andre gong ein svenske stod bak vinnarlåten i Melodi Grand Prix, første gong var i 2004.

 Finalen 

 Første runde 
Nr.TittelArtistKomponistTekstforfattarStatus 1  «Hooked on You»  Infinity  Birgitte Moe og Rune Minde   Ute  2  «Vil du ha svar»  Jenny Jenssen  Mats Larsson Åsa Karlsström og Yngvar Gregersen  Ute  3  «Maybe»  Trine Rein med Andreas Ljones  Niclas Molinder, Joachim Persson og Pelle Ankarberg   Ute 4  «Chicken Rodeo»  Dusty Cowshit  Morten Heiberg Gullfinale 5  «Love on the Dancefloor»  Torhild Sivertsen og The Funky Family  Taiwo Karlsen og Kehinde Karlsen   Ute 6  «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand Gullfinale 7  «Wannabe»  Crash!  Trond «Teeny» Holter   Gullfinale 8  «Ven a bailar conmigo»  Guri Schanke  Thomas G:son   Gullfinale

 Gullfinale 
Nr.TittelArtistKomponistTekstforfattarRøysterPlass 4  «Chicken Rodeo»  Dusty Cowshit  Morten Heiberg 69 0624 6  «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand 78 4332 7  «Wannabe»  Crash!  Trond «Teeny» Holter 70 203  3 8  «Ven a bailar conmigo»  Guri Schanke  Thomas G:son 108 541  1

 Røysting i finalen 
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og sjåarane sine telefonrøyster. Dei tre delfinalestedane hadde kvar sin fagjury som gav 2 000, 4 000, 6 000 og 10 000 poeng til dei fire gullfinalistane. Etter fagjuryane blei telefon- og SMS-røystene presentert. Sjåarrøystene blei delte inn i fem geografiske regionar ut frå kor i landet røystene kom frå. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2007 – norsk finale (del 2:2)». Norsk rikskringkasting. 10. februar 2007. Besøkt 8. august 2016.
Nr.TittelAltaBodøStokkeAustlandetSør-NoregNord-NoregMidt-NoregVest-NoregTotalt4«Chicken Rodeo»2 00010 0002 00030 50811 7612 9234 4735 39769 0626«Rocket Ride»6 0002 0006 00032 90213 1793 8696 6047 87978 4337«Wannabe»10 0004 00010 00024 6848 6342 4784 4895 91870 2038«Ven a bailar conmigo»4 0006 0004 00050 86712 0216 22511 82913 599108 541

 Delfinalene 

 Delfinale 1 
Finnmarkshallen, Alta, laurdag 20. januar 2007
Nr.TittelArtistKomponist og tekstforfattarStaus 1 «Love on the Dancefloor»  Torhild Sivertsen og The Funky Family  Taiwo Karlsen og Kehinde Karlsen  Finale  2 «Goodbye to Yesterday»  Blue Moon Band  Kjetil Røsnes og Kirsti Johansen  Siste sjanse  3 «Perfect Sin»  Marika Lejon  Adam Alvermark  Ute  4 «Livets små stjerner»  Marianne Solberg  Kirsti Carr  Ute  5 «Are You Ready»  Stian Joneid  Kim Arne Hagen og Hans-Petter Moen  Siste sjanse  6 «Hooked on You»  Infinity  Birgitte Moe og Rune Minde  Finale 

 Delfinale 2 
Nordlandshallen, Bodø, laurdag 27. januar 2007

Nr.TittelArtistKomponist og tekstforfattarStatus 1 «Ven a bailar conmigo»  Guri Schanke  Thomas G:son  Finale  2 «Better Than This»  Hazen  Mikael Jensen, Eivind Skovdahl og Morten Hazen  Siste sjanse  3 «Under stjernene»  Malin Schavenius  Thomas Törnholm, Dan Attlerud, Kurre Westling og Micke Løvdalen  Siste sjanse  4 «I Wanna Be With You»  Andreea  Maria Marcus  Ute  5 «Unbelievable»  Amelia  Svein Finneide, Jens Thoresen, EAR, Daniel Pandher, Ken Ingwersen, Tommy La Verdi og Halvor Holter  Ute  6 «Chicken Rodeo»  Dusty Cowshit  Morten Heiberg  Finale 

 Delfinale 3 
Brunstad Conference Center, Stokke, laurdag 3. februar 2007
Nr.TittelArtistKomponistTekstforfattarStatus 1 «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand  Siste sjanse  2 «Maybe»  Trine Rein med Andreas Ljones  Niclas Molinder, Joacim Persson og Pelle Ankarberg  Siste sjanse  3 «Creator»  Monica Hjelle  Jan Eggum Kaia Huuse Ute  4 «Wannabe»  Crash!  Trond «Teeny» Holter  Finale  5 «Here»  Christina Undhjem  Eirik Husabø  Ute  6 «Vil du ha svar»  Jenny Jenssen  Mats Larsson Åsa Karlsström og Yngvar Gregersen Finale 

 Siste sjanse 
Oslo Spektrum, Oslo, fredag 9. februar 2007
Nr.TittelArtistKomponistStatus 1 «Maybe»  Trine Rein med Andreas Ljones  Niclas Molinder, Joacim Persson og Pelle Ankarberg Finale 2 «Are You Ready»  Stian Joneid  Kim Arne Hagen og Hans-Petter Moen  Ute  3 «Under stjernene»  Malin Schavenius  Thomas Törnholm, Dan Attlerud, Kurre Westling og Micke Løvdalen  Ute  4 «Better Than This»  Hazen  Mikael Jensen, Eivind Skovdahl og Morten Hazen  Ute  5 «Goodbye to Yesterday»  Blue Moon Band  Kjetil Røsnes og Kirsti Johansen  Ute  6 «Rocket Ride»  Jannicke Abrahamsen  Knut-Øyvind Hagen, Thomas G:son og Andreas Rickstrand Finale

 Hendingar 
Også dette året var det mange utanlandske låtskrivarar blant dei 464 innsendte bidraga. Heile 262 av bidraga kom frå svenske låtskrivarar, medan berre 143 var norske. Den labre norske deltakinga fekk mellom anna Jan Eggum til å reagere, og han oppmoda norske komponistar om å kome på bana. Sjølv stod han og den dåverande artistkona hans, Kaia Huuse, bak bidraget «Creator».Eggum, Jan (14. november 2006). «Gode låter i Grand Prix (debattinnlegg)». Dagbladet. s. 60.  

Etter den norske finalen blei «Ven a bailar conmigo» gitt ut i Sverige, då framført av den svenske artisten Anna Book.Østbø, Stein (26. februar 2007). «Vinnerlåten til Guri gis ut i Sverige ... men da synger ikke Guri». Verdens Gang. s. 32. I Noreg blei ikkje vinnarlåten nokon stor salssuksess, og han kom ikkje inn på VG-lista. «Ven a bailar conmigo» klarte heller ikkje å kvalifisere seg til finalen i Eurovision Song Contest i Helsingfors. Det norske bidraget enda på ein 18. plass med 48 poeng i semifinalen, og det var berre dei ti beste som gjekk til finalen. Dette var første gong Noreg blei ståande utanfor ein Eurovision-finale sidan 2002.

Sjåartala for årets sendingar låg langt under åra før. Berre 986 000 såg finalen, det lågaste talet som var registrert til då.«Mest sett – lørdag 17.». Verdens Gang. 17. februar 2007. s. 51. For dei tre delfinalane og Siste sjanse var sjåartala: 769 000, 748 000, 734 000 og 664 000.«Mest sett – lørdag 27.». Verdens Gang. 3. februar 2007. s. 51.«Mest sett – fredag 9.». Verdens Gang. 16. februar 2007. s. 51. Dette var omtrent på same nivå som delfinalane året før. 

 Fotnotar 

Kategori:Melodi Grand Prix
Kategori:Hendingar i 2007
Kategori:2007 i Noreg